تورکمنیستان‌دا ۱۴ دسامبردا گئچیریله‌ن تورکیه، تورکمنیستان و آذربایجان جمهورباشقانلارینین بیرینجی ذیروه گؤروشونه دایر ۲۵ بنددن عبارت اورتاق بیلدیری یاییملاندی.
انرژی ساحه‌سین‌ده امکداشلیغین گلیشدیریلمه‌سی و طبیعی گاز تدارکونون اؤزل اؤنمینه وورغو ائدیلن بیلدیریده،
"طرفلر محتمل یاتیریملار، استقرارلی و گوونلی عرضه‌نین گلیشدیریلمه‌سی و انرژی قایناقلارینین ترانزیت گئچیشی ده داخیل اورتاق فعالیت و پروژه‌لری دستکله‌ییرلر" ایفاده‌لرینه یئر وئریلدی.
بیلدیریده؛ تورکیه، تورکمنیستان و آذربایجانین اورتاق تاریخ، دیل، مدنیت و کولتور باخیمین‌دان یاخین‌لیقلاری اساسین‌دا هر طرفلی باغلارین گلیشدیریلمه‌سی و درینلشدیریلمه‌سی آرزوسوندان یولا چیخاراق، حاق برابرلیگی، قارشی‌لیق‌لی سایغی و فایدا پرنسیپلرینه دایالی دؤولتلرآراسی ایلیشکیلری گلیشدیرمه تعهدلاری یئر آلدی.
